മെഡിക്കല് കോളജ് കെട്ടിടവും പരിസരവും ശുചീകരിച്ച് സ്പന്ദനം മാനന്തവാടി: വയനാട് മെഡിക്കല് കോളജ് ഓഫീസ് പ്രവര്ത്തനം ആരംഭിക്കുന്നതിന് മുന്നോടിയായി മെഡിക്കല് കോളജ് പ്രവര്ത്തനങ്ങള്ക്കായി വിട്ട് നല്കിയ ഗവ. നഴ്സിംഗ് കോളജ് കെട്ടിടം കഴുകി വൃത്തിയാക്കി. വഴിയിലെയും പരിസരങ്ങളിലെയും കാടുകള് വെട്ടിമാറ്റുകയും ശുചീകരിക്കുകയും ചെയ്തു. സ്പന്ദനം മാനന്തവാടിയുടെ നേതൃത്വത്തില് നടന്ന ശുചീകരണ പരിപാടിയില് ടാഗോര് നഗര് റെസിഡന്റ്സ് അസോസിയേഷന് അംഗങ്ങളും സജീവമായി പങ്കെടുത്തു. ഒ.ആര്. കേളു എംഎല്എ ഉദ്ഘാടനം ചെയ്തു. സ്പന്ദനം പ്രസിഡന്റ് ഡോ. ഗോകുല് ദേവ് അധ്യക്ഷത വഹിച്ചു. ബാബു ഫിലിപ്പ് കുടക്കച്ചിറ, കൗണ്സിലര് സിനി ബാബു, കെ.എം. ഷിനോജ്, ഫാ. വര്ഗീസ് മറ്റമന, പി.സി. ജോണ്, ഇബ്രാഹിം കൈപ്പാണി, ഫിലിപ്പ് ചാണ്ടി, കെ.ജെ. ജോസ്, വി. രമേഷ്, സി.ജെ. ജോയി, ജസ്റ്റിന് പനച്ചിയില്, ജോസ് ഇലഞ്ഞിമറ്റം, കെ. മുസ്തഫ, പി.കെ. മാത്യു, മനു മത്തായി, കെ.ജി. സുനില്, ഷക്കീര് അലി എന്നിവര് നേതൃത്വം നല്കി. ശുചീകരണ പ്രവര്ത്തനങ്ങളില് പങ്കെടുത്ത സന്നദ്ധ പ്രവര്ത്തകര്ക്കും മെഡിക്കല് കോളജ് ജീവനക്കാര്ക്കും ഡബ്ല്യുഎംഒ ബാഫഖി ഹോം, ജീവന് ജ്യോതി എന്നിവിടങ്ങളില് നിന്ന് ഭക്ഷണവും ഒരുക്കി. വയനാട് മെഡിക്കല് കോളജ് പ്രവര്ത്തനം ആരംഭിക്കുന്നതിന് വേണ്ട മറ്റ് താല്ക്കാലിക സൗകര്യങ്ങളും ഒരുക്കി നല്കുമെന്ന് സ്പന്ദനം ഭാരവാഹികള് പറഞ്ഞു.